TLAČOVÁ SPRÁVA

**NASA testuje biopalivá**

**BRATISLAVA – V stredu 7. mája 2014 štartuje v NASA dôležitý projekt. Americký úrad pre letectvo a vesmír NASA v spolupráci s nemeckým národným centrom German  Aerospace Center  a organizáciou National Research Council of Canada vykoná sériu spoločných letových skúšok, ktoré umožnia študovať atmosférické vplyvy emisií z prúdových motorov, spaľujúcich alternatívne palivá.**

Ako ďalej informuje magazín Energy Weekly News, projekt s názvom ACCESS II na skúmanie účinkov biopaliva na kondenzačné stopy a emisie sa začne 7. mája v kalifornskom centre NASA Armstrong pre výskum letov.

Prúdové štvormotorové lietadlo DC-8 použije počas letu palivo JP-8 s prímesou paliva z obnoviteľných zdrojov, ktoré vzniklo hydrogenáciou esterov a mastných kyselín rastlinného oleja z ľaničníka siateho (Camelina sativa).

Už skoršie testy v minulom roku ukázali, že biopalivové zmesi môžu výrazne znížiť emisie sadzí, sulfátov a nespálených uhľovodíkov. NASA sa o výsledky testu podelí s medzinárodným tímom z 24 krajín.

„Vývoj v oblasti biopalív napreduje raketovým tempom. Sme presvedčení, že biopalivá z obnoviteľných zdrojov majú obrovskú budúcnosť v doprave a letectve, čo dokazuje aj výskumný projekt NASA,“ uviedol Robert Spišák, predseda slovenského Združenia pre výrobu a využitie biopalív.

*Foto v prílohe: www.nasa.gov*

Pre viac informácií:

[*www.vsetkoobiopalivach.sk*](http://www.vsetkoobiopalivach.sk)

Denisa Vološčuková, PR CONSULTANT

*voloscukova@dynamic.sk* I +421 905 230 810